Kasi mungatemwa kuŵerenga nkhani iyi mu %%?
Baibolo la pa Intaneti | MALEMBA GHAKUPATULIKA MU MANG'ANAMULIRO GHA CHARU CHIPHYA
Kasi mungatemwa kuŵerenga nkhani iyi mu %%?
-
Paulosi wakulindilira mu Ateni (1-5)
-
Timote wakwiza na uthenga wakusanguluska (6-10)
-
Kulombera Ŵatesalonika (11-13)
3 Ntheura tikati tatondeka kuzizipizga, tikawona kuti ntchiwemi kukhala tekha ku Ateni.+
2 Tikatuma Timote,+ mubali withu na muteŵeti wa Chiuta mu makani ghawemi gha Khristu, mwakuti wamukhozgani na kumusanguluskani mu chipulikano chinu,
3 mwakuti paŵavye yumoza wasunkhunyike na visuzgo ivi. Pakuti imwe mukumanya kuti tingaghagwentha yayi masuzgo agha.+
4 Apo tikaŵa na imwe, tikamuphaliraninge kuti tikumanenge na masuzgo, ndipo ndivyo nadi vyachitika nga umo mukumanyira.+
5 Lekani nkhati natondeka kuzizipizga, nkhamutuma kwa imwe kuti nimanye vya chipulikano chinu,+ kuti panji Muyezgi+ wamuyezgani, ndipo mulimo withu wazgoka wawaka.
6 Kweni Timote wafika waka kufuma kwa imwe,+ ndipo watiphalira makani ghawemi gha chipulikano chinu na chitemwa, kuti mukulutilira kutikumbuka nyengo zose, mukukhumbisiska kutiwona nga umo nase tikukhumbira kumuwonani.
7 Pa chifukwa ichi ŵabali, nangauli tili na masuzgo ndiposo tikukweŵeka mu mtima, kweni tasanguluskika chifukwa cha imwe kweniso kuti mwalongora kuti ndimwe ŵakugomezgeka.+
8 Tiliso ŵamoyo chifukwa chakuti imwe mukutchintha mu Fumu.
9 Kasi tingamuwonga na vichi Chiuta chifukwa cha imwe, na chimwemwe chikuru icho tili nacho panthazi pa Chiuta chifukwa cha imwe?
10 Usiku na muhanya tikufwilirapo kulomba kuti timuwonani pamaso na kusazgirapo ivyo vikupeleŵera pa chipulikano chinu.+
11 Sono mphanyi Chiuta withu, Adada na Fumu yithu Yesu, ŵatijulira nthowa kuti tize kwa imwe.
12 Kweniso mphanyi Fumu yamovwirani kuti mwandane, kuti mutemwenge chomene+ ŵakugomezga ŵanyinu kweniso na ŵanyake wose, nga umo nase tikumutemwerani,
13 mwakuti wakhozge mitima yinu, kuti yiŵe yambura kafukwa mu utuŵa panthazi pa Chiuta withu,+ Adada, apo Fumu yithu Yesu+ yizamuŵapo pamoza na ŵatuŵa ŵake wose.
Tumizgani
Tumizgani
MALEMBA GHAKUPATULIKA MU MANG'ANAMULIRO GHA CHARU CHIPHYA
1 Ŵatesalonika 3
Chitumbuka
Ŵazgani Baibolo pa Intaneti
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
tum_Latn tum_Latn tum_Latn unk tum_Latn unk tum_Latn unk tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn tum_Latn lua_Latn tum_Latn eng_Latn